เตรียมตัวสำหรับการเดินทางโดยเครื่องบิน ขอความช่วยเหลือหากมีอาการรุนแรงหรือเรื้อรัง ระหว่างเดินทาง
ใส่ใจกับอาหารที่คุณกินอย่างน้อย 24 ชั่วโมงก่อนเดินทาง พยายามอย่ากินของมันที่น้ำมันชุ่มๆ หรืออาหารที่ใส่เครื่องเทศ ใส่เกลือเยอะๆ ควรกินอาหารหรือของว่างให้น้อยลงแต่บ่อยขึ้นก่อนเดินทาง หลีกเลี่ยงการกินอาหารหนักๆ ก่อนขึ้นเครื่อง   อย่ากินอาหารที่จะทำให้คุณต้องกังวลอยู่กับท้องไส้ เช่น อาหารที่จะทำให้รู้สึกจุกเสียดหรือกรดไหลย้อน ยิ่งคุณจดจ่อกับท้องได้น้อยเท่าไหร่ก็ยิ่งดี   พยายามอย่ากินอะไรก่อนขึ้นเครื่องทันที แต่ก็อย่าปล่อยให้ท้องว่างแล้วขึ้นเครื่องเช่นกัน การดื่มแอลกอฮอล์ก่อนเดินทางอาจเป็นสาเหตุของการเมาเครื่องบินในหลายๆ คนได้ พยายามหลีกเลี่ยงการดื่มแอลกอฮอล์ และควรดื่มน้ำเปล่าเยอะๆ หลายๆ ครั้งคุณสามารถเลือกที่นั่งบนเครื่องได้ตอนซื้อตั๋วเลย ควรเลือกที่นั่งติดหน้าต่างแถวๆ ปีกเครื่องบิน   ที่นั่งใกล้ปีกเครื่องบินจะเป็นส่วนที่รู้สึกถึงการเคลื่อนไหวได้น้อยที่สุดขณะบิน และการนั่งติดหน้าต่างจะทำให้คุณได้มองและมุ่งความสนใจไปที่ขอบฟ้าหรือวัตถุคงที่อื่นๆ ในระยะไกล    ถ้าที่นั่งเหล่านั้นไม่ว่าง ให้เลือกที่นั่งใกล้ส่วนหน้าที่สุดและติดหน้าต่างแทน ส่วนหน้าของเครื่องบินเป็นอีกส่วนหนึ่งที่จะรู้สึกถึงการเคลื่อนไหวได้น้อยขณะบิน การพักผ่อนให้สบายตั้งแต่เริ่มออกเดินทางจะทำให้ร่างกายของคุณผ่อนคลายได้มากขึ้น การป้องกันอาการเมาเครื่องบินจะดีกว่าการพยายามรักษาเมื่อมันเกิดขึ้นแล้ว แพทย์อาจช่วยได้โดยสั่งจ่ายยาป้องกันอาการเมาให้   ยาหลายชนิดสามารถช่วยป้องกันอาหารเมาได้ บางตัวอาจมีขายตามร้านขายยาทั่วไป เช่น ยาไดเมนไฮดริเนต (dimenhydrinate) หรือดรามามีน (Dramamine) และ เมคลีซีน (meclizine)   ตัวช่วยที่ได้ผลยิ่งขึ้นที่แพทย์อาจสั่งจ่ายก็มี เช่น สโคโปลามีน (scopolamine) ที่มักจะมาในรูปแบบแผ่นแปะ ใช้แปะหลังหูประมาณ 30 นาที ก่อนขึ้นเครื่องบิน ยาอื่นๆ ก็มีให้เลือกเช่นกัน แต่อาจมีผลข้างเคียงที่ไม่ดีสำหรับคุณ อย่างเช่น ยาโปรเมทาซีน (promethazine) และเบนโซไดอะซีปีน (benzodiazepines)   ยาโปรเมทาซีนนิยมใช้รักษาอาการคลื่นไส้และอาเจียนที่เกิดจากการป่วย แต่มีฤทธิ์กดประสาทซึ่งจะคงอยู่นานหลายชั่วโมง   ยาเบนโซไดอะซีปีนก็สามารถช่วยป้องกันการเมาเครื่องบินได้เช่นกัน แต่หลักๆ แล้วจะใช้ควบคุมอาการวิตกกังวล และมีฤทธิ์กดประสาทอย่างรุนแรง ตัวอย่างยาอื่นๆ ในกลุ่มนี้ ได้แก่ ยาอัลปราโซแลม (alprazolam), ลอราซีแพม (lorazepam) และ โคลนาซีแพม (clonazepam)   แพทย์จะรู้ว่ายาตัวไหนดีที่สุดสำหรับคุณ ยาบางตัวที่คุณกินประจำอาจทำให้รู้สึกคลื่นไส้ได้ง่ายกว่าคนอื่น แพทย์อาจจะช่วยปรับเปลี่ยนการให้ยาชั่วคราวสำหรับการเดินทางของคุณได้  ห้ามเปลี่ยนวิธีการกินยาของคุณด้วยตัวเองเด็ดขาด ไม่เช่นนั้นอาจทำให้คลื่นไส้ อาเจียน ท้องร่วง และมีปัญหาอื่นๆ ที่คุณคงไม่อยากให้เกิดขึ้นระหว่างเดินทาง และยังอาจเป็นการเพิ่มความเสี่ยงให้อาการป่วยของคุณแย่ลงด้วย แม้จะยังไม่มีข้อสรุปที่แน่นอนสำหรับผลของการกดจุดหรือการกินขิง แต่หลายคนก็เชื่อว่าวิธีนี้ใช้ได้ผลจริง แถบรัดนี้จะกดที่ข้อมือเพื่อกระตุ้นจุดซึ่งเชื่อว่าจะช่วยไม่ให้คลื่นไส้และอาเจียนได้ ความวิตกกังวลเป็นสาเหตุหนึ่งของการเมาเครื่องบิน ถ้าใช้วิธีการบำบัดด้วยการรับรู้ คุณจะสามารถฝึกควบคุมความรู้สึกกังวล กลัว และเอาชนะอาการเมาเครื่องบินได้ เทคนิคนี้จะสอนให้คุณจดจ่ออยู่กับความคิดและพลังในการควบคุมกล้ามเนื้อ และช่วยให้คุณรับรู้ความรู้สึกทางกายต่างๆ ได้ดีขึ้น  ฝึกกล้ามเนื้อจากล่างขึ้นบน หรือจากบนลงล่าง เช่น เริ่มจากนิ้วเท้าก่อน เกร็งกล้ามเนื้อทีละส่วนค้างไว้ประมาณ 5 วินาที และคลายกล้ามเนื้อ 30 วินาที ทำซ้ำสองสามครั้งก่อนข้ามไปยังกล้ามเนื้อส่วนต่อไป แม้แต่นักบินบางคนก็มีอาการเมาเครื่องบินเหมือนกัน นักบินหลายคนหรือผู้ที่ทำงานที่ต้องเดินทางโดยเครื่องบินบ่อยๆ จะใช้การฝึกความเคยชินเพื่อเอาชนะปัญหานี้ มันเป็นการเผชิญหน้ากับสิ่งที่ทำให้คุณรู้สึกป่วยซ้ำๆ เช่น เดินทางระยะสั้นด้วยเครื่องบินบ่อยๆ  โดยเฉพาะก่อนที่คุณจะต้องเดินทางไกลโดยเครื่องบิน ผลการศึกษาพบว่าได้ผลดีกับนักบินที่มีปัญหาเมาเครื่องบิน นักบินเหล่านั้นสามารถเอาชนะอาการเมาเครื่องบินได้ โดยใช้เทคนิคไบโอฟีดแบ็คร่วมกับการผ่อนคลาย  ในงานวิจัยชิ้นหนึ่ง นักบินเรียนรู้ที่จะเอาชนะอาการเมาเครื่องบิน โดยการนั่งบนเก้าอี้หมุนที่ทำให้รู้สึกคลื่นไส้ และมีการเฝ้าสังเกตการเปลี่ยนแปลงในร่างกายของพวกเขา เช่น อุณหภูมิของร่างกาย และความตึงตัวของกล้ามเนื้อ นักบินกลุ่มนี้สามารถควบคุมอาการป่วยจากการเคลื่อนไหวได้โดยใช้เครื่องมือไบโอฟีดแบ็คและวิธีการผ่อนคลาย ถ้าอาการเมาเครื่องบินของคุณยังคงแย่ลงอย่างต่อเนื่องหรือมีอาการหนักมาก ควรปรึกษาแพทย์ประจำตัวเพื่อขอคำแนะนำเกี่ยวกับแพทย์ผู้เชี่ยวชาญด้านโรคเกี่ยวกับหู จมูก คอ ความสมดุลของร่างกาย และระบบประสาท การเพ่งมองสิ่งที่อยู่ใกล้หน้าและตาจะยิ่งทำให้สัญญาณจับการเคลื่อนไหวในสมองแย่ลง  พยายามใช้หูฟังเพื่อฟังเพลง ฟังหนังสือเสียง หรืองานต่างๆ หรือดูภาพยนตร์บนเครื่องเพื่อฆ่าเวลา การมองสิ่งที่อยู่นิ่งๆ ไกลๆ จะช่วยให้สมองคุณรู้สึกดีขึ้นและทำให้ความสมดุลในร่างกายคงที่ การเลือกที่นั่งติดหน้าต่างจะช่วยให้คุณมองออกไปหาสิ่งที่อยู่นิ่งอย่างขอบฟ้าได้ ควรให้อากาศบริสุทธิ์เป่าลงมาแถวๆ ใบหน้า การหายใจเอาอากาศเย็นๆ บริสุทธิ์เข้าไปจะช่วยให้คุณผ่อนคลายและไม่ร้อน พัดลมพกพาขนาดเล็กก็ช่วยให้อากาศเย็นและถ่ายเทเช่นกัน การหายใจถี่ๆ ไม่ลึก จะยิ่งทำให้อาการแย่ลง การสูดหายใจช้าๆ ลึกๆ จะช่วยจัดการอาการเมาเครื่องบินได้ดีกว่าการหายใจแบบปกติ  การใช้เทคนิคที่จะทำให้หายใจได้ช้าและลึกขึ้นจะช่วยให้คุณมีส่วนร่วมกับระบบประสาทที่เรียกว่า ระบบประสาทพาราซิมพาเธติก (parasympathetic nervous system) ที่มีหน้าที่ทำให้รู้สึกสงบ การหายใจแบบนี้จะช่วยให้คุณผ่อนคลายและสร้างภาวะสงบนิ่งให้กับร่างกาย วิธีนี้จะช่วยให้ผ่อนคลาย และยังช่วยให้การเคลื่อนไหวของศีรษะคุณคงที่ด้วย จะใช้หมอนรองคอก็ได้ถ้ามันทำให้รู้สึกสบายกว่า หลีกเลี่ยงการกินอาหารที่อาจทำให้ระคายเคืองกระเพาะ ระหว่างเดินทางควรกินขนมปังกรอบและดื่มน้ำใส่น้ำแข็งแทน  ดื่มน้ำเยอะๆ ระหว่างการเดินทาง เพื่อคงความชุ่มชื้นให้ร่างกาย ถ้าคุณเริ่มรู้สึกคลื่นไส้ให้ยืนขึ้น การเอนหลังหรือนอนไปบนที่นั่งนั้นไม่ช่วยให้ดีขึ้น การยืนจะช่วยให้ร่างกายของคุณสร้างภาวะสมดุล และต่อต้านอาการคลื่นไส้ได้ การได้กลิ่นหรือได้ยินเสียงคนรอบข้างที่เมาเครื่องบินอาจเป็นสาเหตุใหญ่ที่ทำให้คุณรู้สึกเมาเครื่องบินมากขึ้น การขอเปลี่ยนที่นั่งบนเครื่องบินอาจจะไม่ง่ายเสมอไป แต่มันก็คุ้มที่จะลอง พยายามคิดเรื่องดีๆ และผ่อนคลายมากที่สุดเท่าที่จะทำได้ อยู่นิ่งๆ และสนใจอย่างอื่นแทน  ถ้าคุณกำลังเดินทางเพื่อไปทำธุรกิจ ให้คิดถึงงานที่คุณกำลังจะไปเสนอ หรือถ้าคุณกำลังเดินทางเพื่อไปท่องเที่ยว ให้คิดถึงวันหยุดพักผ่อนสบายๆ ที่คุณกำลังจะได้เจอ การฟังเพลงโดยใส่หูฟังสามารถช่วยให้คุณจดจ่ออยู่กับเพลง ผ่อนคลายจิตใจและร่างกาย และตัดเสียงรบกวนรอบข้างที่อาจยิ่งทำให้เครียดและกังวลขึ้นได้ เช่น เสียงเด็กร้อง หรือคนที่เมาเครื่องบิน
หลีกเลี่ยงอาหารหนักๆ. จำกัดการดื่มแอลกอฮอล์. เลือกที่นั่งอย่างระมัดระวัง. พักผ่อนเยอะๆ. ใช้ยาแก้เมา. ปรึกษาแพทย์เกี่ยวกับยาที่กินอยู่. ใส่แถบรัดข้อมือกดจุด หรือกินขิงเข้าไป. รับการช่วยเหลือจากนักบำบัดมืออาชีพ. ฝึกผ่อนคลายกล้ามเนื้อทีละส่วน. ลองใช้วิธีฝึกความเคยชิน. เรียนรู้เทคนิคที่ช่วยควบคุมกระบวนการของร่างกาย (biofeedback). ปรึกษาแพทย์. หลีกเลี่ยงการอ่านหนังสือหรือเล่นเกมมือถือ. มุ่งความสนใจไปที่ขอบฟ้า. ปรับช่องแอร์. ควบคุมการหายใจ. หนุนหมอนพิงศีรษะตรงที่นั่ง. กินอาหารเบาๆ และไม่ดื่มเครื่องดื่มที่มีแอลกอฮอล์หรือคาเฟอีนระหว่างเดินทาง. ลุกขึ้นยืน. ขอพนักงานเปลี่ยนที่นั่งหากคนรอบข้างคุณเมาเครื่องบิน. สนใจสิ่งอื่นแทน. ฟังเพลง.
https://www.wikihow.com/Prevent-Air-Sickness-on-a-Plane https://www.wikihow.com/Prevent-Air-Sickness-on-a-Plane https://www.wikihow.com/Prevent-Air-Sickness-on-a-Plane
Preparing for your Airplane Travel Getting Help for Serious or Chronic Problems During Your Flight